**Rovaniemi linn** (saami keeles *Roavenjárga*, *Roavvenjárga*) on omavalitsusüksus (vald) Soomes, Lapi maakonna keskus. Linna keskus asub Ounasvaara ja Korkalovaara mäe vahel, Kemijoki ja Ounasjoki ristumiskohal ja jääb umbes 10 km kaugusele polaarjoonest. Elanike arv on 61 784 (31. märts 2016).

Rovaniemi on linn aastast 1960. 1. jaanuaril 2006 liideti Rovaniemiga Rovaniemi maavald (*Rovaniemen maalaiskunta*). Seeläbi muutus Rovaniemi pindalalt Soome suurimaks end linnaks nimetavaks vallaks pindalaga 8017,2 km².

Lapi ülikool asub Rovaniemis. Õppeasutus asutati 1. märtsil 1979 kõrgkoolina, ülikooliks sai see 1991. aastal.

Linna keskuse lähedal, polaarjoone kohal asub Pajaküla, kus töötab jõuluvana (kuid elab Korvatunturil Savukoskis). Rovaniemis ilmub maakondliku leviga ajaleht Lapin Kansa.

Ajalugu
-------

Rovaniemi aladel on asustus olnud ilmselt alates kiviajast. Ajavahemikust 750 kuni 530 eKr on leitud märke alepõllundusest.

Rovaniemi elanikkond hakkas suurenema 19. sajandil, kui kasutusele võeti Lapimaa maavarad. Metsatööstus, kaevandamine ja kullapalavik tõid Lapimaale elama tuhandeid inimesi ning Rovaniemist sai Lapimaa ärikeskus.

### Teine maailmasõda

Teises maailmasõja käigus (Lapi sõjas) oli Soome sunnitud, pärast Moskva rahulepingu sõlmimist, ründama Lapimaal paiknenud Natsi-Saksamaa üksusi. Taganevad Saksa väed kasutasid põletatud maa taktikat ning kindral Lothar Rendulic käskis esialgu hävitada kõik Rovaniemi avalikud hooned. 13. septembril 1944 kästi hävitada kõik Rovaniemi hooned peale haiglate ja majade, kus olid elanikud sees. Saksa järelvägi kavatseski linna maatasa teha, kuid ootamatult plahvatas Rovaniemi rongijaamas laskemoona vedanud rong, mis süütas linna põlema. Rongi õhkija pole teada ja selles on kahtlustatud nii soomlasi kui ka sakslasi. Sõjategevuses hävis lõpuks 90% linnast.

Linn ehitati uuesti üles arhitekt Alvar Aalto kava ja projektide järgi. Uue Rovaniemi tänavatevõrgustik meenutab linnulennult vaadatuna põhjapõdra sarvi.

Transport
---------

Rovaniemil on igapäevane rongiühendus Oulu, Tampere, Helsingi ja Turuga ja linnas asub ka lennujaam.

Vaatamisväärsused
-----------------

* Arktikumi muuseum
* Rovaniemi kirik
* Ounasvaara suusakeskus
* Marttiini noatehas
* Lappiatalo
* Lordi väljak

* RovaniemiRovaniemi
* Rovaniemi - jõuluvana kodulinnRovaniemi - jõuluvana kodulinn
* ArktikumArktikum
* Rovaniemi kirikRovaniemi kirik
* Rovaniemi Korundi kultuurimaja saalRovaniemi Korundi kultuurimaja saal
* Vaade Syväsenvaara vaatetornistVaade Syväsenvaara vaatetornist

Sõpruslinnad
------------

|  |
| --- |
| * Austria Sankt Johann in Tirol, Austria
* Bosnia ja Hertsegoviina Drvar, Bosnia ja Hertsegoviina
* Island Grindavík, Island
* Saksamaa Neustrelitz, Saksamaa
* Saksamaa Kassel, Saksamaa
* Taani Frederikshavn, Taani
* Ameerika Ühendriigid Cadillac, USA
* Venemaa Murmansk, [Venemaa
 |

Vaata ka
--------

* Rovaniemen keskuskenttä

Viited
------

1. ↑  Area of Finland's municipalities 2023-01-01
2. ↑  Kaupunkien ja kuntien lukumäärät ja väestötiedot, vaadatud 15.02.2019.
3. ↑  Rovaniemi:about us
4. ↑  Uusintajuttu, julkaistu 1. kerran 13.10.2013 (13.10.2019 12:14), Risto Pyykkö, Oliko tämä vahinko? Rovaniemen täydellinen tuho johtui saksalaisten hutiloinnista, sanoo Lapin sotaan sukeltanut kirjailija, Lapin Kansa
5. ↑  7.10.2014 15:40, Päivitetty 7.10.2014 16:54, ANNI TOLPPI, Tutkija: Rovaniemen polttaminen oli osittain vahinko, yle.fi

Välislingid
-----------

 Rovaniemi linn – pildid, videod ja helifailid Wikimedia Commonsis
* Rovaniemi koduleht (soome keeles)

| * v
* r
Lapimaa omavalitsused |
| --- |
| Lapi maakonna vapp | 
Enontekiö vald **·**  Inari vald **·**  Kemi linn **·**  Kemijärvi linn **·**  Keminmaa vald **·**  Kittilä vald **·**  Kolari vald **·**  Muonio vald **·**  Pelkosenniemi vald **·**  Pello vald **·**  Posio vald **·**  Ranua vald **·**  Rovaniemi linn **·**  Salla vald **·**  Savukoski vald **·**  Simo vald **·**  Sodankylä vald **·**  Tervola vald **·**  Tornio linn **·**  Utsjoki vald **·**  Ylitornio vald |  |
| 
***Endised omavalitsused*** |
| 
*Alatornio vald **·**  Karunki vald **·**  Kemijärvi vald **·**  Petsamo vald **·**  Rovaniemi vald* |